Läti Vikipeedia maraton
Läti Vikipeedia maraton (läti keeles Latvijas Vikipēdijas maratons) oli lätikeelse Vikipeedia kogukonna ja mitme ettevõtte (eestvedajaks Norvik Banka) algatus, mille eesmärk oli täiendada lätikeelset Vikipeediat ja Läti 100. aastapäevaks (18. november 2018) jõuda selles Vikipeedias 100 000. artiklini. Algatuse eesmärkide seas on ka väärtustada läti keelt ja julgustada lätikeelse Vikipeedia kasutamist hariduses. Maraton algas 11. märtsil 2015 ja kestis 18. novembrini 2018. Maratoni alguse ajal oli lätikeelses Vikipeedias 59 000 artiklit. 2018. aasta juuli seisuga oli seal Vikipeedias 86 000 artiklit. 100 tuhande artiklini jõuti 24. jaanuaril 2020.